116. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 425/093 της 8 Μαρτ./4 Απρ. 2007 (ΦΕΚ Β΄467) Ορισμός και ανάλυση της εθνικής αγοράς λιανικής για τις δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς και μη οικιακούς πελάτες. Έχοντας υπόψη: α. Το νόμο 3431/2006 (ΦΕΚ 13/Α΄/3.2.2006) «Περί Ηλεκτρονικών Επικοινωνιών και άλλες διατάξεις», και ιδίως τα άρθρα 3, 12 περιπτώσεις α , ι και ιβ, 16, 17, 35 έως και 45, το άρθρο 68 παρ. 1 καθώς και το άρθρο 69 παρ. 5 αυτού. 22.ΔΑ.α.115-116 Οργάνωση και Λειτουργία των Τηλεπικοινωνιών - Ε.Ε.Τ.Τ. β. Την Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με το κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (Οδηγία Πλαίσιο), ιδίως δε τα άρθρα 6, 7, 8, 14, 15 και 16 αυτής. γ. Την Οδηγία 2002/19/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (οδηγία για την πρόσβαση), ιδίως δε τα άρθρα 7, 8, 9, 10, 11, 12 και 13 αυτής. δ. Την Οδηγία 2002/22/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας), ιδίως δε τα άρθρα 17 και 19 αυτής. ε. Τη Σύσταση της Επιτροπής της 11ης Φεβρουαρίου 2003 για τις αγορές προϊόντων και υπηρεσιών στον τομέα των ηλεκτρονικών επικοινωνιών που επιδέχονται εκ των προτέρων ρύθμιση σύμφωνα με την οδηγία 2002/21/ΕΚ του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (2003/311/ΕΚ, ΕΕ L114/45, 8.5.2003). στ. Τις Κατευθυντήριες Γραμμές της Επιτροπής για την ανάλυση αγοράς και την εκτίμηση της σημαντικής ισχύος στην αγορά βάσει του κοινοτικού πλαισίου κανονιστικών ρυθμίσεων για τα δίκτυα και τις υπηρεσίες ηλεκτρονικών επικοινωνιών (2002/C 165/03). ζ. Την ΑΠ ΕΕΤΤ 398/2/27.7.2006 σχετικά με την «Έναρξη Εθνικής Δημόσιας Διαβούλευσης αναφορικά με τον ορισμό, την ανάλυση και τις ρυθμιστικές υποχρεώσεις για τις αγορές των δημοσίως διαθέσιμων τοπικών, εθνικών και διεθνών τηλεφωνικών υπηρεσιών που παρέχονται σε σταθερή θέση», η οποία έλαβε χώρα μεταξύ 27.7.2006 και 28.8.2006. η. Την ΑΠ ΕΕΤΤ 404/17/20.9.2006 με τίτλο «Απαντήσεις της ΕΕΤΤ στις παρατηρήσεις των τηλεπικοινωνιακών παρόχων αναφορικά με τον ορισμό, την ανάλυση αγοράς και τις προτεινόμενες κανονιστικές υποχρεώσεις για τις αγορές των δημοσίως διαθέσιμων τοπικών, εθνικών και διεθνών τηλεφωνικών υπηρεσιών». θ. Την ΑΠ ΕΕΤΤ 404/18/20.9.2006 «Κοινοποίηση προς την ΕΕ Σχεδίου Μέτρων αναφορικά με τις αγορές των δημοσίως διαθέσιμων τηλεφωνικών υπηρεσιών που παρέχονται σε σταθερή θέση (αγορές υπ’ αρ. 3-6 Σύστασης Ευρωπαϊκής Επιτροπής)  σύμφωνα με το Άρθρο 7 της Οδηγίας 2002/21/ΕΚ (Άρθρο 16 του ν. 3431/2006 [ΦΕΚ13/Α/3.2.2006]). ι. Την ΑΠ ΕΕΤΤ 406/80/11.10.2006 «Απόσυρση από την Ευρωπαϊκή Επιτροπή του Σχεδίου Μέτρων για την αγορά των δημοσίως διαθέσιμων διεθνών τηλεφωνικών υπηρεσιών που παρέχονται σε σταθερή θέση (EL/2006/0505: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς πελάτες και EL/2006/0506: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για μη οικιακούς πελάτες) από το Σχέδιο Μέτρων αναφορικά με τις αγορές των δημοσίως διαθέσιμων τοπικών, εθνικών και διεθνών τηλεφωνικών υπηρεσιών που παρέχονται σε σταθερή θέση» (αγορές 4 και 6 της “Σύστασης”), σύμφωνα με το άρθρο 7 της Οδηγίας 2002/21/ΕΚ (άρθρο 16 του ν. 3431/2006 (ΦΕΚ 13/Α/3.2.2006)). ια. Την ΑΠ ΕΕΤΤ 414/074/13.12.2006 σχετικά με α) την Κοινοποίηση προς την Ε.Ε. του Σχεδίου Μέτρων για την αγορά λιανικής των δημοσίως διαθέσιμων υπηρεσιών διεθνών κλήσεων που παρέχονται σε σταθερή θέση για οικιακούς και μη οικιακούς πελάτες (αγορές υπ. αρ. 4, 6, της Σύστασης της Ευρωπαϊκής Επιτροπής) σύμφωνα με τα Άρθρα 7 της Οδηγίας 2002/21/ΕΚ με αριθ. υπόθεσης EL/2006/0556 και EL/2006/0557, η οποία έλαβε χώρα την 14η Δεκεμβρίου 2006 και β) την παράλληλη Διεξαγωγή Εθνικής Δημόσιας Διαβούλευσης αναφορικά με το ως άνω Σχέδιο Μέτρων σύμφωνα με το άρθρο 6 της Οδηγίας 2002/21/ΕΚ η οποία έλαβε χώρα από 14.12.2006 μέχρι 26.1.2007. Το κείμενο της κοινοποίησης και της εθνικής δημόσιας διαβούλευσης δημοσιεύθηκαν παράλληλα στο δικτυακό τόπο της ΕΕΤΤ. ιβ. Την υπ’ αριθμ. πρωτ. ΕΕΤΤ 5855/1.2.2007 επιστολή της Ευρωπαϊκής Επιτροπής με θέμα: «Κοινοποίηση EL/2006/0556: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς χρήστες – Κοινοποίηση EL/2006/0557: Δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για μη οικιακούς χρήστες. Άρθρο 7 παράγραφος (3) της οδηγίας πλαίσιο 2002/21/ΕΚ: Ουδέν σχόλιο». (Μετά τη σελ. 386,624) Σελ. 386,625 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.116 ιγ. Την ΑΠ ΕΕΤΤ 425/092./8.3.2007 «Αποτελέσματα της Δημόσιας Διαβούλευσης για τον Ορισμό και την Ανάλυση των αγορών λιανικής για δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς και μη οικιακούς χρήστες (αγορές υπ’ αριθμ. 4 και 6 της Σύστασης της Ευρωπαϊκής Επιτροπής)». ιδ. Το από 8.3.2007 δημοσιευθέν στο δικτυακό τόπο της ΕΕΤΤ κείμενο των απαντήσεων της ΕΕΤΤ στις παρατηρήσεις των τηλεπικοινωνιακών παρόχων με τίτλο «Αποτελέσματα της Δημόσιας Διαβούλευσης για τον Ορισμό και την Ανάλυση των αγορών λιανικής για δημοσίως διαθέσιμες διεθνείς τηλεφωνικές υπηρεσίες που παρέχονται σε σταθερή θέση για οικιακούς και μη οικιακούς χρήστες (αγορές υπ’ αριθμ. 4 και 6 της Σύστασης της Ευρωπαϊκής Επιτροπής)». ιε. Την υπ’ αριθμ. πρωτ. 10433/Φ600/6.03.2007 Εισήγηση προς την Ολομέλεια της ΕΕΤΤ. ιστ. Το γεγονός ότι, από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού. Επειδή:

[Source: greek_legal_code_raptarchis | Tokens: 5332]